REPUBLIKA HRVATSKA

Sisačko – moslavačka županija

Osnovna škola Katarina Zrinska Mečenčani

Mečenčani 8A, 44430 Hrvatska Kostajnica

KLASA: 112-02/22-01/01

URBROJ: 2176-83-01-22-42

Hrvatska Kostajnica, 16.5.2022.

Na temelju članka 13. Pravilnika o postupku zapošljavanja te procjeni i vrednovanju kandidata za zapošljavanje (dalje: Pravilnik) u Osnovnoj školi Katarina Zrinska Mečenčani, a vezano uz raspisani natječaj (KLASA: 112-02/22-01/01, URBROJ: 2176-83-01-22-40) od 16.5.2022. godine za zasnivanje radnog odnosa na radnom mjestu stručni suradnik/ca – pedagog/ica na određeno puno radno vrijeme 40 sati tjedno, Povjerenstvo za vrednovanje kandidata objavljuje

**SADRŽAJ I NAČIN TESTIRANJA, PRAVNE I DRUGE IZVORE ZA PRIPREMANJE KANDIDATA ZA TESTIRANJE**

**PRAVILA TESTIRANJA:**

Sukladno odredbama Pravilnika u Osnovnoj školi Katarina Zrinska Mečenčani, obavit će se provjera znanja kandidata koji ispunjavaju formalne uvjete natječaja.

Temeljem odluke Povjerenstva provest će se pisano ili usmeno testiranje, a izvori za pripremanje kandidata za testiranje su isti neovisno o tome koje testiranje će se provoditi.

Provjera za stručne suradnike može se sastoji od dva dijela, pisane provjere kandidata (testiranja) i razgovora (intervjua) kandidata s Povjerenstvom za vrednovanje kandidata (u daljnjem tekstu: Povjerenstvo).

Kandidati su obvezni pristupiti provjeri znanja i sposobnosti putem testiranja.

Ako kandidat ne pristupi testiranju, smatra se da je povukao prijavu na natječaj.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata/kinje prije testiranja.

Razgovoru ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata, ukoliko se provodi pisano testiranje, Povjerenstvo će podijeliti testove kandidatima. Po zaprimanju testa kandidat je dužan upisati ime i prezime za to označenom mjestu na testu.

Test se piše isključivo kemijskom olovkom.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se testiranje odvija i

- razgovarati s ostalim kandidatima.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Područje procjene za pisano testiranje odnosi se na propise i primjenu propisa za odgojno-obrazovne radnike i traje ukupno 45 minuta. Uz svako pitanje iskazan je broj bodova kojim se vrednuje ispravan rezultat.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

Pravo na pristup razgovoru s Povjerenstvom ostvaruje kandidat koji je na testu ostvario najmanje 50% bodova od ukupnog broja bodova pisanog testa.

Kandidat koji ne zadovolji na pismenom testiranju ne ostvaruje pravo na pristup razgovoru (intervjuu) s Povjerenstvom.

**Pravni i drugi izvori za pripremanje kandidata za pisano testiranje su:**

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20)

2. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010)

3. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/2015)

4. Pravilnik o pedagoškoj dokumentaciji i evidenciji te javnim ispravama u školskim ustanovama (NN 47/2017)

5. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite (NN 132/13)

**Usmeno testiranje (intervju) s Povjerenstvom:**

Na razgovor (intervju) s Povjerenstvom pozivaju se kandidati putem e-maila koji ostvare pravo na pristup intervjuu ili ukoliko je povjerenstvo odlučilo da će se provesti samo usmeno testiranje. Ukoliko se intervju održava istog dana kada i pisano testiranje, Povjerenstvo će po završetku vrednovanja pisanog dijela kandidata, usmenim putem obavijestiti kandidate o postignutim bodovima na pisanom testiranju i pozvati kandidate koji su ostvarili 50% bodova od ukupnog broja bodova na usmeno testiranje (intervju) s Povjerenstvom.

Povjerenstvo u razgovoru s kandidatima utvrđuje znanja, sposobnosti, interese i motivaciju kandidata za rad u školi. Svaki član Povjerenstva vrednuje odgovor kandidata na pojedino pitanje od 0-2 boda koji se na kraju zbrajaju. Smatra se da je kandidat zadovoljio ako je ostvario najmanje 50% bodova od ukupnog mogućeg broja bodova na usmenom testiranju (intervjuu).

Obavijest kandidatima o rezultatima natječaja bit će objavljena na mrežnoj stranici Škole: <http://os-kzrinska-mecencani.skole.hr/>.

POVJERENSTVO ZA VREDNOVANJE KANDIDATA